Agnes Binagwaho

**Agnes Binagwaho** be Rwandan politician, pediatrician, co-founder wey sanso be de former vice chancellor give de University of Global Health Equity (2017-2022).1996 insyd, she go back Rwanda dey provide clinical care for de public sector wey na she sanso dey hold chaw positions wey dey include Permanent Secretary give de Ministry of Health of Rwanda for October 2008 til May 2011 den Minister of Health for May 2011 til July 2016. She sanso be de professor for global health delivery practice since 2016 plus professor for pediatrics since 2017 for de University of Global Health Equity. She sanso serve for de health sector give various high-level government positions. She dey reside for Kigali.

## Ein Early life den education
Dem born am for Nyamagabe, Southern Province, Rwanda. As she come turn three years old, she plus ein family move go Belgium where na ein poppie dey plete ein medical degree. She plete ein medical degree (MD) for general medicine for Université libre de Bruxelles 1976 to 1984 den ein master's degree for pediatrics (MA) for de Université de Bretagne Occidentale1989 to 1993. 2010 insyd, Dartmouth College award am an honorary Doctor of Science for Dartmouth,United states insyd. 2014 insyd, she cam turn de first person wey dem award Doctorate for Philosophy (PhD) for de College of Medicine den Health Sciences for de University of Rwanda. De title of ein PhD dissertation, *"Children's Right to Health in the Context of the HIV Epidemic: The Case of Rwanda"*.

Binagwaho earn ein Certificate of Tropical Medicine for de Institute of Tropical Medicine Antwerp, Belgium, for 1984 den 1985 insyd. She plete de Université de Bretagne Occidentale, she plete three certificates: Certificate for Axiology (General Emergencies) (1991-1992) insyd; Certificate for Pediatric Emergencies (1992-1993); den Certificate for HIV Patient Care plus ein Treatment for (1994-1995) insyd. She go back Rwanda July 1996, two years after de 1994 genocide wey dey against Tutsi. For July go August 1997, she plete ein training program for AIDS prevention den surveillance studies for Kigali thru de World AIDS Foundation, wey de University of New Mexico School of Medicine's Health Sciences center host. For November 2009 go April 2010, she plete ein certificate for Health den Human Rights - Dimensions den Strategies plus InWEnt - Capacity Building International (Internationale Weiterbildung und Entwicklung gGmbH) US-based Organization Citi Collaborative Institutional Training Initiative award am Social plus Behavioral Research Investigators Certificate.

## Ein Career
Binagwaho begin ein clinical practice for Belgium den France, where she fina ein medical education. She specialize for pediatrics, after sey she earn ein master's for pediatrics insyd, she sanso specialize for emergency medicine for adults den kiddies, den de treatment of HIV/AIDS give kiddies plus adults. She sanso work intensely for neonatology insyd plus wen she return Rwanda for 1996 insyd, She san work 20 years for public health sector for Rwanda insyd, first as clinician for public hospitals for four years. Afterward, she sanso work for various high-level government positions between 2002 den 2016, wey na she serve first as de Executive Secretary give Rwanda ein National AIDS Control Commission, then sanso be de Permanent Secretary give de Ministry of Health, lastly na she serve as de Minister of Health for five years.

Na she be member for de Global Fund's Rwanda Country Coordinating Mechanism (CCM) from 2002 to 2008. For 2006 go 2009 insyd, she sanso co-chair de Joint Learning Initiative give Children den HIV/AIDS (JLICA), na ebe independent alliance of researchers, implementers, policymakers, activists, den people wey dey live plus HIV. She sanso serve for de Rwandan High Level Implementation Committee of de Aid Policy for 2006 go 2008 insyd. Na she san be member of de Multi-Country Support Program on SSR/HIV/AIDS Steering Committee den de Advisory Body give de Royal Tropical Institute for Amsterdam, Netherlands, for 2004 go 2009 insyd.

For 2001 til 2005, na she be de co-chair give de United Nations Task Force give de Millennium Development Goals Project give HIV/AIDS den Access to Essential Medicines, under de leadership of Jeffrey Sachs give de Secretary General of the United Nations.

for 2004 insyd, na she sanso serve for de Health Advisory Board give *Time* magazine. She sit for de editorial board give de Public Library of Science. She sanso serve for de United Nations Tracking and Accountability Working Group, wey na she dey co-chair plus Margaret Biggs (CIDA) plus Margaret Chan (WHO) wey she dey report give de Director General give de United Nations, Secretary-General Ban Ki-moon.Na She sanso be member give de Join Action Plan give Women's plus Children's Health for dat same year wey she be Member give de Innovation Working Group.

Na Binagwaho served as de Permanent Secretary give de Ministry of Health for Rwanda for October 2008 go May 2011 den Executive Secretary give Rwanda dema National AIDS Control Commission for 2002 go 2008 insyd. For de time na she dey serve as de Executive Secretary give Rwanda dema National AIDS Control Commission for 2002 go 2008, na she sanso be de chair give de Rwandan Steering Committee give de United States President's Emergency Plan for AIDS Relief (PEPFAR). In addition, na she dey responsible for de management of de World Bank MAP Project for Rwanda insyd.

She sanso serve as de Minister of Health give Rwanda for May 2011 til July 2016. For July 12, 2016 insyd, after she serve five years, Rwanda dema President Paul Kagame relieve am for ein duties.

For 2013 go 2015 insyd, na she be member of de International Advisory Board give Lancet Global Health Journal. She be Founding Board Member for de Tropical Institute give de Community Health and Development for Africa, wey dey base for insyd Kisumu, Kenya. Additionally, na she serve for de advisory board give de Friends of the Global Fund Africa, den de Advisory Committee give de International AIDS Vaccine Initiative. She sanso serve for de International Strategic Advisory Board give de Institute of Global Health Innovation for Imperial College London  In addition, she san serve as Advisory Committee Member give de Disease Control Priorities 3 (DCP3).

Prof. Binagwaho be de former Vice Chancellor give de University of Global Health Equity (2017-2022).

## Ein Later career

### Teaching
Since 2008, Binagwaho be senior lecturer for de Department of Global Health den Social Medicine for Harvard Medical School. She sanso be professor give de practice of global health delivery den professor of pediatrics give de University of Global Health Equity for Rwanda wey she be adjunct clinical professor of pediatrics for de Geisel School of Medicinefor Dartmouth. Currently, Professor Binagwaho dey serve as faculty affiliate give de Center for African Studies for Harvard University insyd.

### Oda activities
For 2019 insyd, Binagwaho join de Rockefeller Foundation board of trustees wey she cam turn member for de executive advisory board give de Wellcome Trust Global Monitor.

For 2022 insyd, she san cam turn member of de Global Advisory Board give de Economist Impact project on Confidence for Scientific Research, member give de community of trustees for Cummings Foundation den board member give de International Center for Research on Women.

Since 2010, Binagwaho serve as member give de Global Task Force as dem dey Expand Access give Cancer Care den Control for Developing Countries. Binagwaho san be member for de joint scientific committee wey dey in charge for de Coalition for Epidemic Preparedness Innovations/ China Ministry of Science and Technology. She san be member give de Africa Europe Strategy Group on Health wey she san dey serve for de Women Leaders Network give de Africa Europe Foundation.

She be member for de Science Innovation Platform give Rwanda. She dey serve as de co-chair give de expert panel for de Commonwealth Road Safety Initiative. She san dey serve as chair give de steering committee for Clearly Research Program. Since 2021, she dey serve as co-chair give de International Conference for Public Health for Africa insyd. She sanso recently join de Scientific committee we dey organize de 5th Edition of de Forum Galien Afrique.

Binagwaho sanso dey serve as de co-chair give de Science & Strategic Advisory Council (SSAC) give de International COVID-19 Data Research Alliance den co-chair give de Global Health and COVID-19 Task Force give de T20. Since 2021, she be member for African Commission on COVID-19 give de African Union. Most recently, Professor Binagwaho join as advisor give de Stanford Research Coordinating Center so sey she go Support Climate Change den Health Community of Practice.

Binagwaho be member for de editorial board give de *Health and Human Rights* plus de *Health Economics and Management Review*. She sanso dey serve for de editorial team of *Annals give Global Health* plus de editorial board give de *International Journal Of Health Policy And Management*. Since 2017, she dey for de editorial board give de *East African health research journal* plus member for de editorial board give de *Bulletin of the World Health Organization*.

## Research den activism
Binagwaho ein studies den ein publications dey aim make e improve access wey go prevent, care den treat HIV/AIDS plus oda diseases. She dey speak frequently about significant role wey research play for de improvement give de health sector for ein country. Ein PhD dissertation dey focus give de analysis for de opportunities wey children miss secof HIV affect dem so sey dem go fulfil dema human right to health.

As na she dey serve as Minister of Health, Binagwaho launch series of online discussions thru Twitter for topics wey dey relate global health policy den Rwanda dema national health sector. For ein tenure as Minister, Twitter users wey dey around Rwanda den de world join ein biweekly discussions using #MinisterMondays. For December 2011, na she partner plus de Rwandan-American ICT company Nyaruka so sey dem go allow Rwandans wey no get access Internet to contribute dema questions plus comments to #MinisterMondays discussions via SMS.

## Ein Honors den awards
For 2013 insyd, na Binagwaho deliver de University College London Lancet Lecture Series. For 2015, na she be de Honorary David E. Barmes Global Health Lecturer thru de National Institutes of Health wey she present de lecture, "David E. Barmes Global Health Lecture: Medical Research and Capacity Building for Development: The Experience of Rwanda."

2015 insyd, na she receive two awards: the 2015 Roux Prize thru de Institute for Health Metrics and Evaluation (IHME) so sey she go use de Global Burden of Disease Study data reduce infant mortality for Rwanda, den de Ronald McDonald House Charities Award of Excellence for ein contribution as she dey improve health give kiddies. Dem san name am among de 100 Most Influential African Women for 2020 den 2021 insyd. Recently, she win de prize of L'ORÉAL-UNESCO give women for science international award for ein remarkable contribution towards de improvement give de Rwandan health system.

For ein role as co-chair give de first conference on public health for Africa, dem san award am say she achieve "Global Health Leadership". More recently, dem san nominate am for de Apolitical's 100 Most Influential Academics for Government insyd for de policy area give "Recovery from Covid-19 — Global Health" plus dem san recognize am among de "Standout voices in African Public Health" for ein advocacy give *Global health equity and social justice*.

## Ein Publications
Binagwaho publish ova 240 peer-reviewed articles den book chapters.

## References